kathaṃ pratyakṣavijñānaṃ viśvaṃ bodhayituṃ kṣamam |
nanu tat klṛptasāmarthyaṃ vidyamānopalambhane ||


na tāvad agrimaḥ kalpaḥ kalpate ’nupalambhataḥ |
na hi dṛṣṭaṃ śarāvādi vyomeva prāptavaibhavam ||


vyomnaiva labdhasādhyatvād madhyamaḥ siddhasādhanaḥ |
kalpāntare ’pi durvāraṃ prāg udīritadūṣaṇam ||


upasargeṇa dhātvartho balād anyatra nīyate |
gaṅgāsalilamādhuryaṃ sāgareṇa yathāmbhasā ||


yat adhītam avijñātam nigadenaiva śabdyate |
anagnau iva śuṣkaidho na taj jvalati karhi cit ||


tam īśaḥ kāmarūpāṇām
atyākhaṇḍalavikramam |
bheje bhinnakaṭair nāgair
anyān uparurodha yaiḥ ||


kāmarūpeśvaras tasya
hemapīṭhādhidevatām |
ratnapuṣpopahāreṇa
cchāyām ānarca pādayoḥ ||


iti jitvā diṣo jiṣṇur
nyavartata rathoddhatam |
rajo viśrāmayan rājñāṃ
chattraśūnyeṣu mauliṣu ||


sa viśvajitam ājahre
yajñaṃ sarvasvadakṣiṇam |
ādānaṃ hi visargāya
sataṃ vārimucām iva ||


anirodham anutpādam
anucchedam aśāśvatam |
anekārtham anānārtham
anāgamam anirgamam ||


manvatriviṣṇuhārītayājñavalkyośano 'ṅgirāḥ |yamāpastambasaṃvartāḥ kātyāyanabṛhaspatī || YDh_1.4||


yaḥ pratītyasamutpādaṃ
prapañcopaśamaṃ śivam |
deśayāmāsa saṃbuddhas
taṃ vande vadatāṃ varam ||


viduṣā brāhmaṇenedam adhyetavyaṃ prayatnataḥ |śiṣyebhyaś ca pravaktavyaṃ samyaṅ nānyena kena cit ||1.3||


manvatriviṣṇuhārītayājñavalkyośano 'ṅgirāḥ |yamāpastambasaṃvartāḥ kātyāyanabṛhaspatī || 1.2||


prakriyākaumudīṃ kurmaḥ pāṇinīyānusāriṇīm |
śrīmadviṭṭhalam ānamya pāṇinyādimunīn gurūn ||


tathā ca paṇḍitaṃmanyaiḥ prakṣepair malinīkṛtā |
prakriyākaumudī tasyāḥ prasādaḥ kriyate mayā ||


vidā jñānena ṭhān śūnyān lāti gṛhṇāti yaḥ svayam |
ajñānugrahakṛd devo viṭṭhalaḥ kathyate budhaiḥ ||


jagajjanmasthitidhvaṃsamahānandaikahetave |
karāmalakavad viśvaṃ paśyate viṣṇave namaḥ ||


itthamaiśvaryavairāgyasāmartthyādiguṇā api |
nirastātiśayāḥ puṃsi kvacit santīti sūrayaḥ ||


rūparūpitadekārthasamavāyiṣu cākṣuṣaḥ
prakarṣo bhavituṃ yukto dṛśyamānaprakarṣavat ||


paratantraṃ yadā śuddhaṃ
vikalpena visaṃyutam |
parāvṛttaṃ hi tathatā
vihāraḥ kalpavarjitaḥ ||


vipāko mananākhyaś ca
vijñaptir viṣayasya ca |
tatrālayākhyaṃ vijñānaṃ
vipākaḥ sarvabījakam ||


pañcānāṃ mūlavijñāne
yathāpratyayam udbhavaḥ |
vijñānānāṃ saha na vā
taraṅgāṇāṃ yathā jale ||


saṃbhavaṃ vibhavaṃ caiva
mohāt paśyanti bāliśāḥ |
na saṃbhavaṃ na vibhavaṃ
prajñāyukto vipaśyati ||


tad bodhicittaṃ dvividhaṃ
vijñātavyaṃ samāsataḥ |
bodhipraṇidhicittaṃ ca
bodhiprasthānam eva ca ||


tatas tasmāt purodyānāt
kautūhalacalekṣaṇāḥ |
pratyujjagmur nṛpasutaṃ
prāptaṃ varam iva striyaḥ ||


tataḥ prabhṛti suptasya
pramattasyāpy anekaśaḥ |
avicchinnāḥ puṇyadhārāḥ
pravartante nabhaḥsamāḥ ||


teṣām eva ca sattvānāṃ
svārthe 'py eṣa manorathaḥ |
notpannapūrvaḥ svapne 'pi
parārthe saṃbhavaḥ kutaḥ ||


vaktṛvyāpāraviṣayo
yo 'rtho buddhau prakāśate |
prāmāṇyaṃ tatra śabdasya
nārthatattvanibandhanam ||


aśiśriyad yaḥ satataṃ
dīptaṃ kāśyapavat tapaḥ |
āśiśrāya ca tadvṛddhau
siddhiṃ kāśyapavat parām ||


yogīśvaraṃ yājñavalkyaṃ saṃpūjya munayo 'bruvan |
varṇāśrametarāṇāṃ no brūhi dharmān aśeṣataḥ ||


haviḥṣu yaś ca svātmārthaṃ
gām adhukṣad vasiṣṭhavat |
tapaḥśiṣṭeṣu śiṣyeṣu
gām adhukṣad vasiṣṭhavat ||


parāśaravyāsaśaṅkhalikhitā dakṣagautamau |śātātapo vasiṣṭhaś ca dharmaśāstraprayojakāḥ ||


yad udumbaravarṇānāṃ ghaṭīnāṃ maṇḍalaṃ mahat |
pītaṃ na gamayet svargaṃ kiṃ tat kratugataṃ nayet ||


prakṛṣyamāṇaṃ pratyakṣam dṛṣṭam āśrayabhedataḥ |
atas tad āśraye kvāpi dhruvaṃ parinitiṣṭhati ||


mukhyārthabādhe tadyoge
rūḍhito 'tha prayojanāt |
anyo ’rtho lakṣyate yat sā
lakṣaṇāropitā kriyā ||


na svato nāpi parato
na dvābhyāṃ nāpy ahetutaḥ |
utpannā jātu vidyante
bhāvāḥ kvacana kecana ||


na hi svabhāvo bhāvānāṃ
pratyayādiṣu vidyate |
avidyamāne svabhāve
parabhāvo na vidyate ||


kriyā na pratyayavatī
nāpratyayavatī kriyā |
pratyayā nākriyāvantaḥ
kriyāvantaś ca santy uta ||


utpadyate pratītyemān
itīme pratyayāḥ kila |
yāvan notpadyata ime
tāvan nāpratyayāḥ katham ||


text:
pratyakṣeṇa hi tāvad yady upalabhya vinivartayasi bhāvān |
tan nāsti pratyakṣaṃ bhāvā yenopalabhyante ||

meter: āryā

meter_normalized: āryā


text:
anumānaṃ pratyuktaṃ pratyakṣeṇāgamopamāne ca |
anumānāgamasādhyā ye 'rthā dṛṣṭāntasādhyāś ca ||


text:
yadi ca na bhavet svabhāvo dharmāṇāṃ niḥsvabhāva ity evam |
nāmāpi bhaven naivaṃ nāma hi nirvastukaṃ nāsti


text:
paramarmaghaṭṭanādiṣu khalasya yat kauśalaṃ na tat kṛtye |
yat sāmarthyam upahatau viṣasya tan nopakārāya ||


text:
svaguṇān iva paradoṣān vaktuṃ na sato ’pi śaknuvanti budhāḥ |
svaguṇān iva paradoṣān asato ’pi khalās tu kathayanti ||


text:
udyuktaḥ parabhede yathā khalaḥ sajjanas tathā saṃdhau |
chidraṃ karoti sūcī sapadi pidhatte tadanu tantuḥ ||


text:
dṛṣṭvā parasya pīḍāṃ prītaḥ khala eva bhavati na kulīnaḥ |
prāyaḥ sphuranti samare lohamayāny eva śāstrāṇi ||


text:
ninditum eva khalajanaḥ sādhūñ jānāti sajjanaḥ stotum |
śeṣayati śiśirasamayaḥ kusumayati vasanta eva vanam ||


text:
paramārthabhāvanākramasamunmiṣatpulakalāñchitakapolam ।
svakṛtīḥ prakāśayantaḥ paśyanti satāṃ mukhaṃ dhanyāḥ ॥


text:
salilanidher apasṛtayaḥ pūṣṇo 'stamitiḥ kṣayaḥ śaśāṅkasya |
vinipātāś ca guṇavatāṃ na jātu vṛddhiṃ vyabhicaranti ||


text:
paramārthaśāstrakṛtyā kurvāṇaṃ śāstṛkṛtyam iva loke |
yaṃ buddhimatām agryaṃ dvitīyam iva buddham ity āhuḥ ||


text:
āyūṃṣi yaunavāni jvālāḥ śikhino rayāḥ sravantīnām |
ucchrāyāś ca khalānāṃ gatā na bhūyo nivartante ||


text:
tena vasubaṃdhunāmnā bhaviṣyaparamārthabandhunā jagataḥ |
abhidharmapratyāsaḥ kṛto 'yam abhidharmakośākhyaḥ ||


text:
abhidharmabhāṣyasāgarasamuddhṛtasyāsya śāstraratnasya |
vyākhyā mayā kṛteyaṃ yathārthanāmā sphuṭārtheti ||


text:
guṇamativasumitrādyair vyākhyākāraiḥ padārthavivṛtir yā |
sukṛtā sābhimatā me likhitā ca tathāyam artha iti ||


text:
siddhāntārthāpasṛtā kvacitkvacid yā tu taiḥ kṛtā vyākhyā |
tām udbhāvya yathāvad vihiteha mayānyathā vyākhyā ||


text:
yuktā ced grāhyeyaṃ na ced apohyānyathā vidhātavyā |
na hi viṣame 'rthe skhalituṃ na saṃbhaven mādṛśāṃ buddhiḥ ||


text: sarveṣāṃ bhāvānāṃ sarvatra na vidyate svabhāvaś cet |tvadvacanam asvabhāvaṃ na nivartayitum svabhāvam alaṃ ||


text: atha sasvabhāvam etad vākyaṃ pūrvā hatā pratijñā te |vaiṣamikatvaṃ tasmin viśeṣahetuś ca vaktavyaḥ ||


text:
grāmataruṇaṃ taruṇyā  navavañjulamañjarīsanāthakaram |
paśyantyā bhavati muhur nitarāṃ malinā mukhacchāyā ||


text:
udayate 'stam upaiti niśākaraḥ punar ato 'py udayācalamaulitām |
ubhayakoṭikalāpinirīkṣaṇe na ca śaśī na vibhāti divākaraḥ ||

meter: drutavilambita

meter_normalized: drutavilambita


text:
varam asau divaso na punar niśā nanu niśaiva varaṃ na punar dinam |
ubhayam apy athavā vrajatu kṣayaṃ priyatamena na yatra samāgamaḥ ||


text:
vipadi dhairyam athābhyudaye kṣamā sadasi vākpaṭutā yudhi vikramaḥ |
yaśasi cābhiratir vyasanaṃ śrutau prakṛtisiddham idaṃ hi mahātmanām ||


text:
abhiniveśavaśīkṛtacetasāṃ bahuvidām api sambhavati bhramaḥ |
tad iha bhāgavataṃ gatamatsarā matam idaṃ vimṛśantu vipaścitaḥ ||


text:
śikhariṇi kva nu nāma kiyacciraṃ
kimabhidhānam asāv akarot tapaḥ ।
taruṇi yena tavādharapāṭalaṃ
daśati bimbaphalaṃ śukaśāvakaḥ ॥


text:
na mṛgayābhiratir na durodaraṃ
na ca śaśipratimābharaṇaṃ madhu |
tam udayāya na vā navayauvanā
priyatamā yatamānam apāharat ||


text:
akaruṇatvam akāraṇavigrahaḥ
paradhanāpahṛtiḥ parayoṣitaḥ |
svajanabandhujaneṣv asahiṣṇutā
prakṛtisiddham idaṃ hi durātmanām ||


text:
nigamakalpataror galitaṃ phalaṃ
śukamukhād amṛtadravasaṃyutam |
pibata bhāgavataṃ rasam ālayaṃ
muhur aho rasikā bhuvi bhāvukāḥ ||


text:
pravayaso 'pi yadākulacetanāḥ
svahitamārgasamāśrayakātarāḥ |
bahu vadanty asamīkṣitaniścayaṃ
krayapathena gataṃ tad idaṃ ghaṭe ||


text:
madhulihaḥ pravilokya himāhatāṃ
paricitām api paṅkajinīṃ jahuḥ |
kva suciraṃ kriyate malinātmabhir
dhruvatarā bata rāgamayī matiḥ ||


text:
pitur anantaram uttarakosalān samadhigamya samādhijitendriyaḥ |
daśarathaḥ praśaśāsa mahāratho yamavatām avatāṃ ca dhuri sthitaḥ ||


text:
atha jayāya nu merumahībhṛto
rabhasayā nu digantadidṛkṣayā |
abhiyayau sa himācalam ucchritaṃ
samuditaṃ nu vilaṅghayituṃ nabhaḥ ||


text:
adhigataṃ vidhivad yad apālayat prakṛtimaṇḍalam ātmakulocitam|
abhavad asya tato guṇatatparaṃ sanagaraṃ nagarandhrakaraujasaḥ||


text:
ubhayam eva vadanti manīṣiṇaḥ samayavarṣitayā kṛtakarmaṇām|
balaniṣūdanam arthapatiṃ ca taṃ śramanudaṃ manudaṇḍadharānvayam||


text:
janapade na gadaḥ padam ādadhāv abhibhavaḥ kuta eva sapatnajaḥ |
kṣitir abhūt phalavaty ajanandane śamarate 'maratejasi pārthive ||


text:
daśadigantajitā raghuṇā yathā śriyam apuṣyad ajena tataḥ param |
tam adhigamya tathaiva punar babhau na na mahīnam ahīnaparākramam ||


text:
samatayā vasuvṛṣṭivisarjanair niyamanād asatāṃ ca narādhipaḥ |
anuyayau yamapuṇyajaneśvarau savaruṇāv aruṇāgrasaraṃ rucā ||


text:
yadi harismaraṇe sarasaṃ mano yadi vilāsakalāsu kutūhalam|
madhurakomalakāntapadāvalīṃ śṛṇu tadā jayadevasarasvatīm||


text:
tava puraḥ paramottama saṃmatāḥ pratibhayā vikalāḥ prativādinah|
sulabhamūkadaśā bahu manvate drutavilambitam apy uditaṃ vacaḥ||


text:
vividhapuṣparasāsavavedy api drutavilambitamadhyanadaddhvaniḥ|
alir upetya niśārdhamahotsave dhayati tadgatadhīr iti vismayaḥ||


text:
āpṛcchasva priyasakham amuṃ tuṅgam āliṅgya śailaṃ
vandyaiḥ puṃsāṃ raghupatipadair aṅkitaṃ mekhalāsu |
kāle kāle bhavati bhavatā yasya saṃyogam etya
snehavyaktiś ciravirahajaṃ muñcato bāṣpam uṣṇam ||

meter: mandākrāntā

meter_normalized: mandākrāntā


text:
tattvādṛṣṭau sadṛśam akhilaṃ ceṣṭitaṃ yair amīṣāṃ
dṛṣṭe tattve galitatamasaṃ jñānam apy ekam eva |
yogācāraiḥ saha bhavati dhig bandhubhir bāndhavānāṃ
tair apy eṣāṃ kim iti kalaho madhyamāvallabhānām ||


text:
tīrthe toyavyatikarabhave jahnukanyāsarayvor
dehatyāgād amaragaṇanālekhyam āsādya sadyaḥ |
pūrvākārādhikatararucā saṃgataḥ kāntayāsau
līlāgāreṣv aramata punar nandanābhyantareṣu ||


text:
āḥ pātrī syām akṛtakaghanapremavisphāritānāṃ
savrīḍānāṃ sakalakaraṇānandanāḍiṃdhamānām |
teṣāṃ teṣāṃ hṛdayanihitākūtaniṣyandinetra-
vyāpārāṇāṃ punar api tathā subhruvo vibhramāṇām ||


text:
kiṃ karpūraiḥ kim u malayajair ambubhiḥ kiṃ himāṃśoḥ
kiṃ tāmbūlaiḥ kim atha vasanaiḥ kim nu bhojyair durāpaiḥ |
cidrūpāṇāṃ sarasavacasāṃ sajjanānāṃ priyāṇām
līlāgoṣṭhī yadi savayasāṃ labhyate puṇyalabhyā ||


text:
kumbhīpākakvathitakalilād uṣṇasaṃrambhavegāt
kṛtvodgrīvaṃ kṣaṇam api sukhaṃ labdhaniśvāsamokṣāḥ |
krodhāpūrṇaiḥ subahubhir ayomudgarais tāḍyamānā
manyante taṃ param iva sukhaṃ nārakā yadvad eva ||


text:
tadvad duḥkhair aniśam avaśo dāruṇaiḥ pīḍyamānas
tāvatkālaṃ jananamaraṇakṣobhamuktaḥ kathaṃcit |
mandībhūte kṣaṇam api nije duḥsahe duḥkhavahnau
sarvo lokas tanusukhalavagrāmatṛṣṇāṃ karoti ||


text:
yāvad yāvaj jagati sakale jāyate saukhyasaṃjñā
tāvat tāvad bahalataratām eti mohāndhakāraḥ |
yāvad yāvaj jagati sakale jāyate duḥkhasaṃjñā
tāvat tāvat taralataratām eti mohāndhakāraḥ ||


text:
kṛtvā yātrāṃ parahitaphalāṃ vatsarāṇāṃ śatena
sthitvā rājye mahati nikhilaṃ pūrayitvā ca lokam |
putraṃ dhṛtvā narapatipade prāpya sarvopaśāntiṃ
tattvajño ’sau kim api paramaṃ brahmabhāvaṃ jagāma ||


text:
kiṃ te bāṣpas tirayati dṛśaḥ kiṃ sakampo ’dharas te
gaṇḍābhogaḥ kathaya kim u te kopakelīkaṣāyaḥ |
nirmaryāde mama hi rajanī jāgarakleśarāśer
ekaḥ sākṣī sa khalu muralātīravānīrakuñjaḥ ||


text:
kaś cit kāntāvirahaguruṇā svādhikārapramattaḥ
śāpenāstaṅgamitamahimā varṣabhogyeṇa bhartuḥ |
yakṣaś cakre janakatanayāsnānapuṇyodakeṣu
snigdhacchāyātaruṣu vasatiṃ rāmagiryāśrameṣu ||


text:
kiṃ puṣṭena drutataram ito gamyatāṃ sā priyā te
dṛṣṭā bhrātar divasam akhilaṃ sāsram ekaṃ mayaiva |
pānthe pānthe tvam iti rabhasodgrīvam ālokayantī
dṛṣṭe dṛṣṭe na bhavati bhavān ity udasraṃ valantī ||


text:
tasminn adrau kati cid abalāviprayuktaḥ sa kāmī
nītvā māsān kanakavalayabhraṃśariktaprakoṣṭhaḥ |
āṣāḍhasya praśamadivase megham āśliṣṭasānuṃ
vaprakrīḍāpariṇatagajaprekṣaṇīyaṃ dadarśa ||


text:
tasya sthitvā katham api puraḥ ketakādhānahetor
antarbāṣpaś ciram anucaro rājarājasya dadhyau |
meghāloke bhavati sukhino 'py anyathāvṛtti cetaḥ
kaṇṭhāśleṣapraṇayini jane kiṃ punar dūrasaṃsthe ||


text:
pratyāsanne nabhasi dayitājīvitālambanārthī
jīmūtena svakuśalamayīṃ hārayiṣyan pravṛttim |
sa pratyagraiḥ kuṭajakusumaiḥ kalpitārghāya tasmai
prītaḥ prītipramukhavacanaṃ svāgataṃ vyājahāra ||


text:
dhūmajyotiḥsalilamarutāṃ saṃnipātaḥ kva meghaḥ
saṃdeśārthāḥ kva paṭukaraṇaiḥ prāṇibhiḥ prāpaṇīyāḥ |
ity autsukyād aparigaṇayan guhyakas taṃ yayāce
kāmārtā hi prakṛtikṛpaṇāś cetanācetaneṣu ||


text:
jātaṃ vaṃśe bhuvanavidite puṣkarāvartakānāṃ
jānāmi tvāṃ prakṛtipuruṣaṃ kāmarūpaṃ maghonaḥ |
tenārthitvaṃ tvayi vidhivaśād dūrabandhur gato 'haṃ
yācñā vandhyā varam adhiguṇe nādhame labdhakāmā ||


text:
saṃtaptānāṃ tvam asi śaraṇaṃ tat payoda priyāyāḥ
saṃdeśaṃ me hara dhanapatikrodhaviśleṣitasya |
gantavyā te vasatir alakā nāma yakṣeśvarāṇāṃ
bāhyodyānasthitaharaśiraścandrikā dhautaharmyā //


text:
tvām ārūḍhaṃ pavanapadavīm udgṛhītālakāntāḥ
prekṣiṣyante pathikavanitāḥ pratyayād āśvasantyaḥ |
kaḥ saṃnaddhe virahavidhurāṃ tvayy upekṣeta jāyāṃ
na syād anyo 'py aham iva jano yaḥ parādhīnavṛttiḥ ||


text:
mandaṃ mandaṃ nudati pavanaś cānukūlo yathā tvāṃ
vāmaś cāyaṃ nadati madhuraṃ cātakas toyagṛdhnuḥ |
garbhādhānasthiraparicayā nūnam ābaddhamālāḥ
seviṣyante nayanasubhagaṃ khe bhavantaṃ balākāḥ ||


text:
kiṃ kandāḥ kandarebhyaḥ pralayam upagatāḥ pādapāḥ kiṃ viśīrṇāḥ
kiṃ vā śoṣaṃ gatās te girikuharagatā nirjharā vāripūrṇāḥ |
kiṃ tad vairāgyamūlaṃ sucaritaniśitaṃ jñānakhaḍgaṃ praṇaṣṭaṃ
yena dvāre nṛpāṇāṃ dhanamadamalināḥ saṅgam āyānti dhīrāḥ ||

meter: sragdharā

meter_normalized: sragdharā


text:
kiṃ kandāḥ kandarebhyaḥ pralayam upagatā nirjharā  vā giribhyaḥ
pradhvastā vā tarubhyaḥ sarasaphalabhṛto valkalinyaś ca śākhāḥ |
vīkṣyante yanmukhāni prasabham upagatapraśrayāṇāṃ khalānāṃ duḥkhopāttālpavittasmayavaśapavanānartitabhrūlatāni ||


text:
kiṃ kiṃ siṃhas tataḥ kiṃ narasadṛśavapur deva citraṃ gṛhīto
naivaṃ tat ko ’tra jīva drutam upanaya taṃ nanv ayaṃ prāpta eva |
cāpaṃ cāpaṃ na khaḍgaṃ tvaritataram aho karkaśatvaṃ nakhānām
itthaṃ daityādhirājyaṃ nijanakhakuliśair jaghnivān yaḥ sa vo ’vyāt ||


text:
kiṃ kurmaḥ kaṃ bhajāmaḥ kim iha samucitaṃ sādhanaṃ bho vayasyās
saṃsāronmūlanāya pratidivasam ihānarthaśaṅkāvatāraḥ |
bhrātar jñātaṃ nidānaṃ bhavabhayadalane saṃgataṃ sajjanānāṃ
tāṃ kāśīm āśrayāmo nirupamayaśasaḥ svaḥsravantyā vayasyām ||


text:
kiṃ kaundī kundakālī kim u kamalakulaṃ kiṃ nu vā kṛttivāsāḥ
kārttikyāḥ kaumudī kiṃ kamalakutukahṛt kiṃ kalānāṃ kalāpaḥ |
kiṃsvit karpūrapūraḥ kim u kuliśabhṛtaḥ kuñjaraḥ kañjadṛṣṭe
kaścit kaśmīrajanmā kim upalanikaraḥ kīrtayaḥ kiṃ tvadīyāḥ ||


text:
kiṃcinn nirmucyamāne gagana iva mukhe śāṭhyanidrāpayodair
nyakkurvāṇe svabhāsā phaṇipatiśirasām+ratnadīpāṃśujātam |
pāyās tām vo murāreḥ śaśitapanamaye locane yadvibhāsā
lakṣmyā hastastham ardhaṃ vikasati kamalasyārdham abhyeti nidrām ||


text:
kiṃcin niṣpādyamānaṃ kim api ca vilayaṃ yāti niṣpannamātraṃ
śuṣkaṃ sadyo vinaśyaty aparam aparamāpākam āropyamāṇam |
yadvad bhāṇḍaṃ tathāsmin jagati bahuvidhāṃ prāpya janmādyavasthāṃ
naśyanti prāṇino 'mī na hi khalu niyatā kvāpi mṛtyor vyavasthā ||


text:
kiṃ chattraṃ kiṃ nu ratnaṃ tilakam uta tathā kuṇḍalaṃ kaustubho vā
cakraṃ kiṃ vārijaṃ vety amarayuvatibhir yad balidveṣidehe |
ūrdhvaṃ maulau lalāṭe śravasi hṛdi kare nābhideśe ca dṛṣṭaṃ
pāyāt tad vo 'rkabimbaṃ sa ca danujaripur vardhamānaḥ krameṇa ||


text:
saṃsaktaṃ siktamūlād abhinavabhuvanodyānakautūhalinyā
yāminyā kanyayevāmṛtakarakalaśāvarjitenāmṛtena |
arkālokaḥ kriyād vo mudaṃ udayaśiraścakravālālavālād
udyadbālapravālapratimarucir ahaḥpādapaprākpravālaḥ ||


text:
kiṃ tṛṣṇākāri kīdṛgrathacaraṇam aho rauti kaḥ kābdhikāñciḥ
ko ’pasmārī bhujaṅge kim u kaliśamanaṃ tv āryasambodhanaṃ kim |
kā sundaryām apīnduḥ katham acalabhṛtaḥ kā ca sambuddhir agner
bījaṃ kiṃ kāvanījāramaṇam atiharā hemasāraṅgalīlā ||


text:
śrīśaṃbhuṃ pāṇiniṃ śrīvararucim atha vāksaṃskṛtau dīkṣitaṃ śrī-
śeṣaṃ tadbhāṣyahārdaprakaṭaṇapaṭugīḥpaṇḍitān bhartṛmukhyān |
vṛttinyāsādikartṝn svamataparamatakhyāpakān bhojadurga-
kṣīrasvāmipramukhyān praguṇanati bhaje tanmatajñaptihetoḥ ||


text:
kiṃ bāle mugdhateyaṃ prakṛtir iyam atho raudratā kiṃ nu kopaḥ
kiṃ vā cāpalyam uccair vratam uta kim u te yauvanārambhadarpaḥ |
yat keśālāpavaktrasmitalalitakucabhrūvilāsāvalagnaiḥ
svastho lokas tvadīyair manasi vinihitair dahyate ’mībhir āryaḥ ||


text:
kiṃ śeṣaḥ pāṇinir vā vararucir atha vā sarvavidyāpraṇetā
śaṃbhur bhūmāv abhūd bhūsurakulatilako hy andhradeśe ’gryavaṃśe |
ṛgvedī sarvaśāstraprakaṭanapaṭudhīḥ kṛṣṇajo rāmacandro
’nantācāryaprapautro diśatu kṛtimatiṃ me sa kauṇḍinyagotraḥ ||


text:
gambhīrārthāṃ mitottyā kalitasakalasacchabdaratnākarāṃ śrī-
śeṣoktanyāyagarbhāṃ svaparamatayutāṃ prakriyākaumudīṃ tām |
vyākurvan buddhihīno yad api tad api tatputrajo rāmacandrā-
cāryokteḥ pāṭharakṣākaraṇaguṇatayā sajjanair nopahāsyaḥ ||


text:
yā sṛṣṭiḥ sraṣṭur ādyā vahati vidhihutaṃ yā havir yā ca hotrī
ye dve kālaṃ vidhattaḥ śrutiviṣayaguṇā yā sthitā vyāpya viśvam |
yām āhuḥ sarvabījaprakṛtir iti yayā prāṇinaḥ prāṇavantaḥ
pratyakṣābhiḥ prasannas tanubhir avatu vas tābhir aṣṭābhir īśaḥ ||


text:
kṣipto hastāvalagnaḥ prasabham abhihato ’py ādadāno 'ṃśukāntaṃ
gṛhṇan keśeṣv apāstaś caraṇanipatito nekṣitaḥ sambhrameṇa|
āliṅgan yo 'vadhūtas tripurayuvatibhiḥ sāśrunetrotpalābhiḥ
kāmīvārdrāparādhaḥ sa dahatu duritaṃ śāmbhavo vaḥ śarāgniḥ||


text:
sanmārge tāvad āste prabhavati ca naras tāvad evendriyāṇāṃ
lajjāṃ tāvad vidhatte vinayam api samālambate tāvad eva|
bhrūcāpākṛṣṭamuktāḥ śravaṇapathagatā nīlapakṣmāṇa ete
yāval līlāvatīnāṃ hṛdi na dhṛtimuṣo dṛṣṭibāṇāḥ patanti ||

or na hṛdi ?


text:
pādanyāsaiḥ pṛthivyāṃ vihitavighaṭanaṃ bhūbhṛtām aṭṭahasair
dṛktejaḥketughaṇṭādhvanibhir api nayannāśasṛṣṭīr jaganti |
bibhrāṇasyāvaliptapraśamanavidhaye bhīṣaṇān abhyupāyan
pāyād vo jainaguhyatrayahṛdayahṛdas pāṇḍavaṃ herukasya ||


text:
kācit kīrṇā rajobhir divam anuvidadhe bhinnavaktrendulakṣmīr
aśrīkāḥ kāścid antar diśa iva dadhire dāham udbhrāntasattvāḥ|
bhremur vātyā ivānyāḥ pratipadam aparā bhūmivat kampam āpa
prasthāne pārthivānām aśubham iti purobhāvi nāryaḥ śaśaṃsuḥ||


text:
babhrubhrūśmaśrukeśaṃ śikharam iva girer lagnadāvāgnimālaṃ
netraiḥ piṅgogratārais tribhir iva ravibhiś chidritaḥ kālameghaḥ |
daṃṣṭrācandraprabhābhiḥ prakaṭitasubṛhattālupātālamūlaṃ
śambhor vaktraṃ suvaktratritayabhayakaraṃ hantv aghaṃ dakṣiṇaṃ vaḥ ||


text:
mattā goṣṭhīgarbhamūḍhapralāpā prauḍhā gāḍhāliṅgitā yauvanena |
madhvātāmrasvedamīlatkapolā lolā līlāśālinī kasya neṣṭā ||

meter: śālinī

meter_normalized: śālinī


text:
adhyārūḍhāḥ pīṭham īśād avāptaṃ durdarśaṃ tad durdhiyāṃ dūrato 'pi |
aṣṭācatvāriṃśad ādyāḥ kavīndrāś cakrur bhaktiṃ bhūyasīṃ candracūḍe ||


text:
kāṣṭhād agnir jāyate mathyamānād
bhūmis toyaṃ khanyamānā dadāti |
sotsāhānāṃ nāsty asādhyaṃ narāṇāṃ
nyāyārabdhāḥ sarvayatnāḥ phalanti ||


text:
yaḥ sarveṣām āvarītā varīyān
sarvair bhāvair nāvṛto 'nādiniṣṭhaḥ |
mārgātītāyendriyāṇāṃ namas te
'vijñeyāya vyomarūpāya tasmai ||


text:
evaṃ bhartrā bhartsitāpy ārdracittā
nābhūd eṣā mantharākrāntavṛttiḥ |
rākācandre rājamāne 'py abādhaṃ
vīrucchannā candrakāntasthalīva ||


text:
rathyāghoṣair bṛṃhaṇair vāraṇānām
aikyaṃ gacchan vājināṃ heṣayā ca  |
vyomavyāpī saṃtataṃ dundubhīnām
avyakto 'bhūd īśiteva praṇādaḥ  ||


text:
roṣāveśād gacchatāṃ pratyamitraṃ
dūrotkṣiptasthūlabāhudhvajasya  |
dīrghās tiryag vaijayantīsadṛśyaḥ
pādātasya bhrejire khaḍgalekhāḥ ||


text:
vadhrābaddhā dhauritena prayātām
aśvīyānām uccakair uccalantaḥ |
raukmā rejuḥ sthāsakā mūrtibhājo
darpasyeva vyāptadehasya śeṣāḥ ||


text:
sāndratvakkās talpalāśliṣṭakakṣā
āṅgīṃ śobhām āpnuvantaś caturthīm |
kalpasyānte mārutenāpanunnāś
celuś caṇḍaṃ gaṇḍaśailā ivebhāḥ ||


text:
saṃkrīḍantī tejitāśvasya rāgād
udyamyārād agrakāyotthitasya  |
raṃhobhājām akṣadhūḥ syandanānāṃ
hākāraṃ nu prājituḥ pratyanandat  ||


text:
dharmādharmau tadvipākas trayo 'pi kleśāḥ pañca prāṇinām āyatante |
yasminn etair no parāmṛṣta īśo yas taṃ vande viṣṇum oṃkāravācyam ||


text:
kurvāṇānāṃ sāmparāyāntarāyaṃ
bhūreṇūnāṃ mṛtyunā mārjanāya  |
sammārjanyo nūnam uddhūyamānā
bhānti smoccaiḥ ketanānāṃ patākāḥ ||


text:
chede hṛdyā vibhramāṇāṃ caturṇāṃ tūrṇaprāptāv āryasatyāmṛtānām |
puṇyāvasthā tvatkaṭākṣekṣaṇe 'pi prauḍhaprajñāśālinī kāpy udeti ||


text:
nirghātograiḥ kuñjalīnāñ jighāṃsur jyānirghoṣaiḥ kṣobhayāmāsa siṃhān |
nūnaṃ teṣām abhyasūyāparo 'sau vīryodagre rājaśabdaṃ mṛgāṇām ||


text:
saṃsevante dānaśīlā vimuktyai sampaśyanto janmaduḥkhaṃ pumāṃsaḥ |
yanniḥṣaṅgas tvaṃ phalasyānatebhyas tat kāruṇyaṃ kevalaṃ na svakāryam ||


text:
nānāratnajyotiṣāṃ saṃnipātaiś channeṣv antaḥsānu vaprāntareṣu |
baddhāṃ baddhāṃ bhittiśaṅkām amuṣmin nāvānāvān māratiśvā nihanti ||


text:
kṛtvā puṃvat pātam uccair bhṛgubhyo mūrdhni grāvṇāṃ jarjarā nirjharaughāḥ |
kurvanti dyām utpatantaḥ smarārtasvarlokastrīgātranirvāṇam atra ||


text:
saṃjagmāte tāv apāyānapekṣau senāmbhodhī dhīranādau rayeṇa |
pakṣacchedāt pūrvam ekatra deśe vāñchantau vā sahyavindhyau niletum ||


text:
ghaṇṭānādā niḥsvanā diṇḍimānāṃ graiveyāṇām āravā brahmitāni|
ām ity eva pratyavocan gajānām utsāhārtham vācam ādhoraṇasya||


text:
kīrṇā reje sājibhūmiḥ samantād aprāṇadbhiḥ prāṇabhājāṃ pratīkaiḥ |
bahvārabdhair ardhasaṃyojitair vā rūpaiḥ sraṣṭuḥ sṛṣṭaye karmaśālā ||


text:
mātar medini tāta māruta sakhe tejaḥ subandho jala
bhrātar vyoma nibaddha eṣa bhavatāmantyaḥ praṇāmāñjaliḥ |
yuṣmatsaṅgavaśopajātasukṛtodrekasphuran nirmala-
jñānāpāstasamastamohamahimā līye parabrahmaṇi ||

meter: śārdūlavikrīḍita

meter_normalized: śārdūlavikrīḍita


text:
meghair meduram ambaram vanabhuvaḥ śyāmās tamāladrumair
naktam bhīrur ayaṃ tvam eva tad imam rādhe gṛham prāpaya |
itthaṃ nandanideśataś calitayoḥ pratyadhvakuñjadrumam
rādhāmādhavayoḥ jayanti yamunākūle rahaḥkelayaḥ ||


text:
vācaḥ pallavayaty umāpatidharaḥ saṃdarbhaśuddhim girām
jānīte jayadeva eva śaraṇaḥ ślāghyo durūhadrute |
śṛṅgārottarasatprameyaracanaiḥ ācāryagovardhana-
spardhī ko ’pi na viśrutaḥ śrutidharo dhoyī kavikṣmāpatiḥ ||


text:
bhrūcāpe nihitaḥ kaṭākṣaviśikhaḥ nirmātu marmavyathām
śyāmātmā kuṭilaḥ karotu kabarībhāro ’pi mārodyamam |
moham tāvat ayam ca tanvi tanutām bimbādharaḥ rāgavān
sadvṛttastanamaṇḍalaḥ tava katham prāṇaiḥ mama krīḍati ||


text:
āvāso vipināyate priyasakhīmālāpi jālāyate
tāpo ’pi śvasitena dāvadahanajvālākalāpāyate |
sāpi tvadviraheṇa hanta hariṇīrūpāyate hā kathaṃ
kandarpo ’pi yamāyate viracayan śārdūlavikrīḍitam ||


text:
yaḥ kaumaraharaḥ sa eva hi varastā eva caitrakṣapāste
conmīlitamālatīsurabhayaḥ prauḍhāḥ kadambānilāḥ |
sā caivāsmi tathāpi tatra suratavyāpāralīlāvidau
revārodhasi vetasītarutale cetaḥ samutkaṇṭhate ||


text:
svādhyāyaḥ paṭhito yathāvidhi parāmṛṣṭāni cāṅgāni ṣaṇ
mīmāṃsāpi nirūpiteti vihitaṃ karma dvijanmocitam |
nityādhūtakutarkadhūsaragirāṃ yāvat tu vedadviṣāṃ
nyakkāro na kṛtaḥ kṛtārtha iva me tāvan na vidyāśramaḥ ||


text:
sacchāyaḥ sthiradharmamūlavalayaḥ puṇyālavālasthitir
dhīvidyākaruṇāmbhasā hi vilasadvistīrṇaśākhānvitaḥ |
saṃtoṣojjvalapallavaḥ śuciyaśaḥpuṣpaḥ sadāsatphalaḥ
sarvāśāparipūrako vijayate śrībuddhakalpadrumaḥ ||


text:
dantollekhanakhakṣatādidayitavyāpārapāramparī-
nirglānāpi hi kāminī dinamukhe niḥsīmam ānandati |
mārjārīnakharāṅkurākhudaśanavyāviddhyamānā manāg
āyurvedavido 'bhigacchati rudaty āsannamṛtyur yathā ||


text:
bāṇībhūtapurāṇapūruṣadhṛtipratyāśayā dhāvite
vidrātīkṣaṇajāśuśukṣaṇikaṇaklānte śakunteśvare |
namronnamrabhujaṃgapuṃgavaguṇavyākṛṣṭabāṇāsana-
kṣiptāstrasya puradruho vijayate saṃdhānasīmā śramaḥ ||


text:
śrīmadviṭṭhalam ekam avyayaṃ ajaṃ śabdātmakaṃ brahma yaḥ
svecchāto jagadudbhavasthitilaye hetuḥ svamāyāguṇaiḥ |
yacchvāsaḥ śrutisaṃtativyavahṛtis tam puṇḍarīkāśrame
bhaktānugrahahetutaḥ sthitam ahaṃ vande mude saṃvide ||1||


text:
prāsādāḥ śaśiraśmiśubhrahimavacchṛṅgapratispardhinaḥ
snigdhāny āmravaṇāni śādvalacitā hṛdyā latāmaṇḍapāḥ |
unmīladbisakandadanturaśaradvyomānukārodakāḥ
padminyo viharatsaroruharajoraktāṅgabhṛṅgāṅganāḥ ||


text:
vende taṃ yativṛndavanditapadaṃ śrīrāmacandrādi yan-
nāmābhāti sarasvatīparapadaṃ vādīndravidrāvakam |
yo vidyāḥ samadāc caturdaśa mudā śrīśeṣabhāṣyādikāḥ
śiṣyebhyo mayi yatkṛpāsti satataṃ sacchāstrasaṃvittaye ||


text:
loke ’smin yadupakramaṃ varivṛtīty audāryalokajñatā-
vidvattopakṛtikṣamāsujanatāvedoktadhārmādaram |
ācāryaṃ kṛtakālanirṇayamahāgranthārthasaddīpikā-
ṭīkaṃ taṃ narasiṃham ātmajanakaṃ vende vidāṃ saṃmatam ||


text:
spaṣṭatvāt samupekṣitāni katicid vyākhyātakalpatvato
rāmācāryavarair amūni viśadaṃ vyākhyāmi sūtrāṇy aham |
granthe ’smin svarasādhanaṃ katipayān auṇādikāṃś ca bruve
sthāne tāṃś ca gaṇān yathāmati tathā nyāyān padaiḥ sūcitān ||


text:
ṭīkeyaṃ vipuleti yena viduṣā saṃkṣipyate tasya no
lābhaḥ kiṃ tu samīhitāḥ punar amī sarve viśeṣā hatāḥ |
yenāsmābhir anekasūriracitagranthārtham āloḍya tat-
sāraṃ mūlagataṃ viśeṣaviduṣāṃ prītyai prakāśīkṛtam ||


text:
sadvidyānilayaḥ sadāgamaguruḥ satsaṃpradāyāgraṇīḥ
saddharmasthitikṛt samasvaparadṛk sabhyaḥ satāṃ saṃmataḥ |
sārāsāravivik samastaguṇayuk saṃsārasiṇdhos tariḥ
śrīgopālaguruḥ sadāvatu sa naḥ śrīviṭṭhalo yaḥ svayam ||


text:
ye ’mī kecana matsarāt savayaso durmānasārā narāḥ
gambhīrāṃ guṇaśālinīm api giraṃ nindanti nindantu te |
sārāsāravicārakauśaladaśāpāre pare ’vasthitāḥ
santaḥ santy anasūyavo ’pi bahavaḥ śaṃsanti ye madgiram ||


text:
cūḍottaṃsitacārucandrakalikācañcacchikhābhāsvaro
līlādagdhavilolakāmaśalabhaḥ śreyodaśāgre sphuran |
antaḥsphūrjadapāramohatimiraprāgbhāram ucchedayaṃś
cetaḥsadmani yogināṃ vijayate jñānapradīpo haraḥ ||1||


text:
ādityasya gatāgatair aharahaḥ saṃkṣīyate jīvitaṃ
vyāpārair bahukāryabhāragurubhiḥ kālo na vijnāyate |
dṛṣṭvā janmajarāvipattimaraṇaṃ trāsaś ca notpadyate
pītvā mohamayīṃ pramādamadirām unmattabhūtaṃ jagat ||


sa nyastacihnām api rājalakṣmīṃ tejoviśeṣānumitāṃ dadhānaḥ |
āsīd anāviṣkṛtadānarājir antarmadāvastha iva dvipendraḥ ||


latāpratānodgrathitaiḥ sa kaiśair adhijyadhanvā vicacāra dāvam |
rakṣāpadeśān munihomadhenor vanyān vineṣyann iva duṣṭasattvān ||


visṛṣṭapārśvānucarasya tasya pārśvadrumāḥ pāśabhṛtā samasya |
udīrayāmāsur ivonmadānām ālokaśabdaṃ vayasāṃ virāvaiḥ ||


marutprayuktāś ca marutsakhābhaṃ tam arcyam ārād abhivartamānam |
avākiran bālalatāḥ prasūnair ācāralājair iva paurakanyāḥ ||


taccittaratnagrahaṇāya samyak
pūjāṃ karomy eṣa tathāgatānām |
saddharmaratnasya ca nirmalasya
buddhātmajānāṃ ca guṇodadhīnām ||


yāvanti puṣpāṇi phalāni caiva
bhaiṣajyajātāni ca yāni santi |
ratnāni yāvanti ca santi loke
jalāni ca svacchamanoramāṇi ||


mahīdharā ratnamayās tathānye
vanapradeśāś ca vivekaramyāḥ |
latāḥ supuṣpābharaṇojjvalāś ca
drumāś ca ye satphalanamraśākhāḥ ||


kiṃ cārucāritravilāsaśūnyās
kurvanti bhūpāḥ kavisaṃgraheṇa |
kiṃ jātu guñjāphalabhūṣaṇānāṃ
suvarṇakāreṇa vanecarāṇām ||


asty uttarasyāṃ diśi devatātmā
himālayo nāma nagādhirājaḥ |
pūrvāparau toyanidhī vigāhya
sthitaḥ pṛthivyā iva mānadaṇḍaḥ ||


yaḥ sarvathā sarvahatāndhakāraḥ
saṃsārapaṃkāj jagad ujjahāra
tasmai namaskṛtya yathārthaśāstre
śāstraṃ pravakṣyāmy abhidharmakośam.


duṣṭaḥ śabdaḥ svarataḥ varṇataḥ vā  mithyā prayuktaḥ na tam artham āha |
sa vāgvajraḥ yajamānam hinasti yathendraśatruḥ svarataḥ aparādhāt ||


mahābalo jñānasamādhidanto
yaḥ pañjaraṃ janmamayaṃ vidārya |
viveśa nirvṛtyaṭavīṃ praśāntāṃ
taṃ śāstṛnāgaṃ śirasā namāmi ||


āśāsu rāśībhavadaṅgavallībhāsaiva dāsīkṛtadugdhasindhum |
mandasmitair ninditaśāradenduṃ vande 'ravindāsanasundari tvām ||


atha prajānām adhipaḥ prabhāte jāyāpratigrāhitagandhamālyām |
vanāya pītapratibaddhavatsāṃ yaśodhano dhenum ṛṣer mumoca ||


tasyāḥ khuranyāsapavitrapuṃsum apāṃsulānāṃ dhuri kīrtanīyā |
 mārgaṃ manuṣyeśvaradharmapatnī śruter ivārthaṃ smṛtir anvagacchat ||


nivartya rājā dayitāṃ dayālus tāṃ saurabheyīṃ surabhir yaśobhiḥ |
 payodharībhūtacatuḥsamudrāṃ jugopa gorūpadharāmivorvīm ||


vratāya tenānucareṇa dhenor nyaṣedhi śeṣo 'py anuyāyivargaḥ |
na cānyatas tasya śarīrarakṣā svavīryaguptā hi manoḥ prasūtiḥ ||


āsvādavadbhiḥ kavalas tṛṇānāṃ kaṇḍūyanair daṃśanivāraṇaiś ca |
 avyāhataiḥ svairagataiḥ sa tasyāḥ samrāṭ samārādhanatatparo 'bhūt ||


sthitaḥ sthitām uñcalitaḥ prayātāṃ niṣeduṣīm āsanabandhadhīraḥ |
jalābhilāṣī jalam ādadānāṃ chāyeva tāṃ bhūpatir anvagacchat ||


text:
diṣṭāntam āpsyati bhavān api putraśokād
ante vayasy aham iveti tam uktavantam |
ākrāntapūrvam iva muktaviṣaṃ bhujaṃgaṃ
provāca kosalapatiḥ prathamāparāddhaḥ ||

meter: vasantatilakā

meter_normalized: vasantatilakā


text:
samyagvinītam atha varmaharaṃ kumāram
ādiśya rakṣaṇavidhau vidhivat prajānām |
rogopasṛṣṭatanudurvasatiṃ mumukṣuḥ
prāyopaveśanamatir nṛpatir babhūva ||


text:
tasya prasahya hṛdayaṃ kila śokaśaṅkuḥ
plakṣapraroha iva saudhatalaṃ bibheda |
prāṇāntahetum api taṃ bhiṣajām asādhyaṃ
lābhaṃ priyānugamane tvarayā sa mene ||


text:
ākarṇya vāravanitāpaṭhitaṃ sabhāyāṃ
saṃpūraṇaṃ sapadi pādam udārabhāvaḥ |
yaḥ kālidāsamaraṇaṃ hṛdi niścikāya
bhojaḥ sa eva paramaṃ bhuvi bhāvaboddhā ||


text:
ākarṇitāni rasitāni yayā prasarpat
pradyumnarājarathaniḥsvanasodarāṇi |
uccai raṇaccaraṇanūpurayā purandhryā
kṣipraṃ priyaṃ kupitayāpi tayābhisasre ||


text:
ākarṇya garjitaravaṃ ghanagarjitulyaṃ
siṃhasya yānti vanam anyad ibhā bhayārtāḥ |
tatraiva pauruṣanidhiḥ svakulena sārdhaṃ
darpoddhuro vasati vītabhayo varāhaḥ ||


text:
vyarthaṃ vilokya kusumeṣum asuvyaye 'pi
gaurīpatīkṣaṇaśikhijvalito manobhūḥ |
roṣād vaśīkaraṇam astram upādade yāṃ
sā subhruvāṃ vijayate jagati pratiṣṭhā ||


text:
śreyāṃsi vaḥ sa sugataḥ kurutād apāra-
saṃsārasāgarasamuttaraṇaikasetuḥ |
durvāramāraparivārabalāvalepa-
kalpāntasaṃtatapayaḥprasarair ahāryaḥ ||


text:
śāstā samastabhuvanaṃ bhagavān apāyāt
pāyād apāstatimiro mihiropameyaḥ |
saṃsārabhittibhiduro bhavakandakandu-
kandarpadarpadalanavyasanī munīndraḥ ||


text:
mugdhāṅgulīkiśalayāṅghrisuvarṇakumbha-
vāntena kāntipayasā dhusṛṇāruṇena
yo vandamānam abhiṣiñcati dharmarājye
jāgartu vo hitasukhāya sa mañjuvajraḥ ||


text:
adyāpi tāṃ kanakacampakadāmagaurīṃ
phullāravindavadanāṃ tanuromarājīm |
suptotthitāṃ madanavihvalalālasāṅgīṃ
vidyāṃ pramādaguṇitām iva cintayāmi ||


text:
nānākavīndravacanāni manoharāṇi
saṃkhyāvatāṃ paramakaṇṭhavibhūṣaṇāni |
ākampakāni śirasaś ca mahākavīnāṃ
teṣāṃ samuccayam anargham ahaṃ vidhāsye ||


text:
adyāpi tāṃ śaśimukhīṃ navayauvanāḍhyāṃ
pīnastanīṃ punar ahaṃ yadi gaurakāntim |
paśyāmi manmathaśarānalapīḍitāṅgīṃ
gātrāṇi saṃprati karomi suśītalāni ||


text:
adyāpi tāṃ yadi punaḥ kamalāyatākṣīṃ
paśyāmi pīvarapayodharabhārakhinnām |
saṃpīḍya bāhuyugalena pibāmi vaktram
unmattavan madhukaraḥ kamalaṃ yatheṣṭam ||


text:
adyāpi tāṃ suratatāṇḍavasūtradhārīṃ
pūrṇendusundaramukhīṃ madavihvalāṅgīm |
tanvīṃ viśālajaghanastanabhāranamrāṃ
vyālolakuntalakalāpavatīṃ smarāmi ||


text:
adyāpi tāṃ suratajāgaraghūrṇamāna
tiryagvalattaralatārakam āyatākṣīm |
śṛṅgārasārakamalākararājahaṃsīṃ
vrīḍāvinamravadanām uṣasi smarāmi ||


text:
śrīmanti sadguṇaparigrahamaṅgalāni
kīrtyāspadāny anavagītamanoharāṇi |
pūrveṣu janmasu muneś caritādbhutāni
bhaktyā svakāvyakusumāñjalinārcayiṣye ||


text:
kaṣṭo janaḥ kuladhanairanurañjanīyas
tan no yaduktamaśivaṃ na hi tatkṣamaṃ te ।
naisargikī surabhiṇaḥ kusumasya siddhā
mūrdhni sthitirna caraṇairavatāḍanāni ॥


text:
vāgdevatācaritacitritacittasadmā
padmāvatīcaraṇacāraṇacakravartī |
śrīvāsudevaratikelikathāsametam
etam karoti jayadevakaviḥ prabandham ||


text:
tau dampatī bahu vilapya śiśoḥ prahartrā
śalyaṃ nikhātam udahārayatām urastaḥ |
so 'bhūt parāsur atha bhūmipatiṃ śaśāpa
hastārpitair nayanavāribhir eva vṛddhaḥ ||